RÅDETS FORORDNING (EF) Nr. 965/97 af 26. maj 1997 om åbning og forvaltning af fællesskabstoldkontingenter for visse levende fisk med oprindelse i Den Slovakiske Republik og Den Tjekkiske Republik

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Aftalerne i form af brevveksling vedrørende fisk mellem Det Europæiske Fællesskab og Den Tjekkiske Republik, undertegnet den 22. september 1994 (1), og mellem Det Europæiske Fællesskab og Den Slovakiske Republik, undertegnet den 28. oktober 1994 (2), udgør et supplement til Europaaftalerne mellem disse to lande, hvori der bl.a. er fastsat toldkontingenter til nulsats for levende ørreder og karper;

efter Republikken Østrigs, Republikken Finlands og Kongeriget Sveriges tiltrædelse har Rådet accepteret, at der bør tages hensyn til de eksisterende præferenceudførsler på 150 tons levende ørreder med oprindelse i Den Slovakiske Republik og 310 tons levende karper med oprindelse i Den Tjekkiske Republik til de tre nye medlemsstater; Rådet har samtidig accepteret at forlænge aftalerne i form af brevveksling og sammenlægge de deri fastsatte mængder med de mængder, der er knyttet til udvidelsen;

disse toldmæssige foranstaltninger medtages i tillægsprotokollerne til Europaaftalerne med Den Slovakiske Republik og Den Tjekkiske Republik; indtil disse protokoller træder i kraft, bør disse indrømmelser bringes i anvendelse ved en autonom ordning; der bør derfor åbnes toldkontingenter for de pågældende varer fra den 1. januar 1997 og indtil tillægsprotokollerne træder i kraft;

der bør navnlig skabes sikkerhed for, at alle Fællesskabets importører har lige og kontinuerlig adgang til nævnte toldkontingenter, og for, at de for disse kontingenter fastsatte satser ved enhver indførsel af de pågældende varer anvendes uden afbrydelse i samtlige medlemsstater, indtil kontingenterne er opbrugt:

det påhviler Fællesskabet at åbne autonome toldkontingenter; for at sikre en effektiv fællesskabsforvaltning af disse kontingenter er der intet til hinder for at tillade medlemsstaterne at trække de mængder på kontingentmængderne, der svarer til deres faktiske indførsler; denne form for forvaltning kræver dog et nært samarbejde mellem medlemsstaterne og Kommissionen, som især skal kunne følge udnyttelsesgraden af de samlede kontingenter og holde medlemsstaterne underrettet herom -

UDSTEDT FØLGENDE FORORDNING:

Artikel 1

Importafgifterne for de i bilaget opførte varer med oprindelse i Den Tjekkiske Republik og i Den Slovakiske Republik suspenderes inden for rammerne af de årlige fællesskabstoldkontingenter, som er fastsat for de enkelte varer.

Artikel 2

De i artikel 1 omhandlede toldkontingenter forvaltes af Kommissionen, der kan træffe de nødvendige administrative foranstaltninger for at sikre en effektiv forvaltning af dem.

Artikel 3

Hvis en importør i en medlemsstat indgiver en angivelse om overgang til fri omsætning med anmodning om præferencebehandling for en vare, der er omhandlet i denne forordning, og hvis toldmyndighederne antager denne angivelse, trækker denne medlemsstat ved meddelelse til Kommissionen på den relevante kontingentmængde en mængde svarende til behovet.

Anmodningerne om sådanne træk med oplysninger om datoen for antagelsen af de nævnte angivelser skal straks fremsendes til Kommissionen.

Sådanne træk tillades af Kommissionen afhængigt af datoen for, hvornår toldmyndighederne i den pågældende medlemsstat har antaget angivelserne om overgang til fri omsætning, og forudsat at den resterende kontingentmængde giver mulighed herfor.

Hvis en medlemsstat ikke udnytter de trukne mængder, tilbagefører den dem snarest muligt til den pågældende kontingentmængde.

Hvis de mængder, der er anmodet om, overstiger den disponible rest af kontingentmængden, sker tildelingen i forhold til de mængder, der er anmodet om. Medlemsstaterne underrettes af Kommissionen om de foretagne træk.

Artikel 4

Hver medlemsstat sikrer importørerne af de pågældende varer lige og kontinuerlig adgang til kontingentet, så længe den resterende kontingentmængde giver mulighed herfor.

Artikel 5

Medlemsstaterne og Kommissionen arbejder nært sammen for at sikre, at denne forordning overholdes.

Artikel 6

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. maj 1997.

På Rådets vegne

W. SORGDRAGER

Formand

(1) EFT nr. L 272 af 22. 10. 1994, s. 50.

(2) EFT nr. L 294 af 15. 11. 1994, s. 27.

BILAG

>TABELPOSITION>